รัฐบาลไทย-ข่าวทำเนียบรัฐบาล-รมว.แรงงาน เตรียมเสนอ ขยายเวลาตรวจโรคต่างด้าวเพิ่ม 6 เดือน เข้าครม.พิจารณา
วันพฤหัสบดีที่ 21 มกราคม 2564
รมว.แรงงาน เตรียมเสนอ ขยายเวลาตรวจโรคต่างด้าวเพิ่ม 6 เดือน เข้าครม.พิจารณา
​เมื่อวันที่ 20 มกราคม 2564 ที่ประชุมคณะกรรมการนโยบายการบริหารจัดการการทํางานของคนต่างด้าว (คบต.) มีมติเห็นชอบการขยายระยะเวลาตรวจโรค  6 เดือน ให้คนต่างด้าวตามมติครม. 4 กลุ่ม
มติครม.วันที่ 20 สิงหาคม 2562 มติครม.วันที่ 4 สิงหาคม 2563 มติครม.วันที่ 10 พฤศจิกายน 2563 และมติครม.วันที่ 29 ธันวาคม 2563 เหตุโควิด-19 ระลอกใหม่ กระทบขั้นตอนการบริหารจัดการการทํางานของคนต่างด้าว ทําให้คนต่างด้าวดําเนินการไม่ทัน
นายสุชาติ ชมกลิ่น รัฐมนตรีว่าการกระทรวงแรงงาน เผย สถานการณ์การแพร่ระบาดโรค
โควิด-19 ที่เกิดขึ้นระลอกใหม่ ขยายขอบเขตการแพร่ระบาดโรคเป็นวงกว้าง กระจายในหลายพื้นที่ รัฐบาลจึงต้องเพิ่มความเข้มข้นของการคัดกรองเชิงรุกในกลุ่มแรงงานต่างด้าว ซึ่งก่อให้เกิดข้อจํากัดและมาตรการทางด้านสาธารณสุขส่งผลเป็นลูกโซ่ ประกอบกับมาตรการห้ามเคลื่อนย้ายบุคคลไปมาระหว่างพื้นที่ หรือท้องที่ ที่มีความเสี่ยงของการแพร่ระบาดของโรคสูง ส่งผลกระทบต่อขั้นตอนการบริหารจัดการการทํางานของคนต่างด้าว ทําให้แรงงานต่างด้าวจํานวนมากไม่สามารถดําเนินการได้ทันตามระยะเวลาที่กําหนด ซึ่งเมื่อพ้นระยะเวลาจะทําให้แรงงานต่างด้าวกลุ่มดังกล่าว สิ้นสุดระยะเวลาการอนุญาตให้อยู่ในราชอาณาจักรอย่างถูกต้องตามกฎหมาย และไม่สามารถดําเนินการใด ๆ ต่อไปได้
“กระทรวงแรงงาน มุ่งมั่นปฏิบัติตามนโยบายของรัฐบาล ภายใต้การนําของ พล.อ. ประยุทธ์ จันทร์โอชา นายกรัฐมนตรี ที่แสดงความห่วงกังวลเกี่ยวกับปัญหาแรงงานต่างด้าวที่อยู่และทํางานในประเทศไทย ในด้านสุขภาพอนามัย การป้องกันการแพร่ระบาดของโรค รวมทั้งปัญหาของนายจ้าง/สถานประกอบการในประเทศไทย ที่ประสบปัญหาการขาดแคลนแรงงานในการขับเคลื่อนธุรกิจ ที่ประชุมคณะกรรมการนโยบายการบริหารจัดการการทํางานของคนต่างด้าว (คบต.) ครั้งที่ 1/2564 จึงมีมติเห็นชอบให้ทบทวนแนวทางการดําเนินการตามมติคณะรัฐมนตรีที่ได้ดําเนินการมา และเตรียมนําเสนอแนวทางแก้ไขข้อขัดข้อง
ต่อคณะรัฐมนตรีเพื่อบรรเทาความเดือดร้อนของนายจ้าง/สถานประกอบการ และแรงงานต่างด้าว ท่ามกลางสถานการณ์การแพร่ระบาดโรคโควิด - 19" รัฐมนตรีว่าการกระทรวงแรงงาน กล่าว
ด้านนายสุชาติ พรชัยวิเศษกุล อธิบดีกรมการจัดหางาน เปิดเผยว่า กระทรวงแรงงาน โดยกรมการจัดหางาน เตรียมเสนอแนวทางแก้ไขข้อขัดข้องในการบริหารจัดการการทํางานของคนต่างด้าวตามมติคณะรัฐมนตรี 4 กลุ่ม โดยมีสาระสําคัญดังนี้
1. แรงงานต่างด้าวตามมติคณะรัฐมนตรีเมื่อวันที่ 20 สิงหาคม 2562 ที่ได้ดําเนินการเสร็จสิ้นทุกกระบวนการแล้ว จํานวน 1,162,443 คน ซึ่งได้รับการอนุญาตทํางานถึงวันที่ 31 มีนาคม 2565 และได้รับการอนุญาตให้อยู่ในราชอาณาจักรเป็นการชั่วคราวถึงวันที่ 31 มีนาคม 2564 สามารถอยู่ในราชอาณาจักรเป็นกรณีพิเศษตั้งแต่วันที่ 1 เมษายน 2564 ถึงวันที่ 30 กันยายน 2564 รวมแล้วเป็นระยะเวลา 6 เดือน เพื่อให้แรงงานต่างด้าว
ไปดําเนินการตรวจสุขภาพ และดําเนินการขอตรวจอนุญาตอยู่ในราชอาณาจักรต่อไปอีก 1 ปี จนถึงวันที่ 31 มีนาคม 2565
2. แรงงานต่างด้าวตามมติคณะรัฐมนตรีเมื่อวันที่ 4 สิงหาคม 2563
แบ่งเป็น 2 ประเภทตามเอกสารประจําตัว ดังนี้
1) กลุ่มแรงงานต่างด้าวที่ถือหนังสือเดินทาง หรือเอกสารใช้แทนหนังสือเดินทาง ซึ่งต้องตรวจสุขภาพ และตรวจอนุญาตอยู่ในราชอาณาจักรเป็นการชั่วคราว ให้แล้วเสร็จภายในวันที่ 31มกราคม 2564 จํานวน 201,771 คน สามารถขยายเวลาดําเนินการ ออกไปอีก 6 เดือน โดยต้องแล้วเสร็จ ภายในวันที่ 31 กรกฎาคม 2564 จากนั้นจัดทํา/ปรับปรุง ทะเบียนประวัติและบัตรประจําตัวคนซึ่งไม่มีสัญชาติไทยที่มีใบอนุญาตทํางานอยู่ด้านหลังบัตรกับหน่วยงานของกรมการปกครอง ให้แล้วเสร็จภายในวันที่ 30 กันยายน 2564 ทั้งนี้ ให้แรงงานต่างด้าวใช้ใบรับคําขออนุญาตทํางานคู่กับใบเสร็จรับเงินค่าธรรมเนียมใบอนุญาตทํางานที่ได้รับจากกรมการจัดหางาน เป็นหลักฐานแทนใบอนุญาตทํางานจนกว่าจะได้รับใบอนุญาตทํางานที่อยู่ด้านหลังบัตรประจําตัวคนซึ่งไม่มีสัญชาติไทย
2) กลุ่มแรงงานต่างด้าวที่ถือบัตรผ่านแดน กําหนดให้ขอรับอนุญาตทํางานกับกรมการจัดหางานก่อนที่การอนุญาตทํางานเดิมสิ้นสุด และจะได้รับอนุญาตทํางานครั้งละไม่เกิน 3 เดือน ต่อเนื่องได้ไม่เกินวันที่ 31 มีนาคม 2565 จํานวน 36,173 คน สามารถขยายระยะเวลาการใช้ใบรับรองแพทย์ ประกอบการขออนุญาตทํางานออกไปอีก 6 เดือน โดยต้องใช้ใบรับรองแพทย์ประกอบการขออนุญาตทํางานในครั้งที่ 4 (รอบการอนุญาตทํางานตั้งแต่วันที่ 1 สิงหาคม 2564 ถึงวันที่ 31 ตุลาคม 2564)
3. แรงงานต่างด้าวตามมติคณะรัฐมนตรีเมื่อวันที่ 10 พฤศจิกายน 2563 ที่เข้ามาทํางานตามบันทึกความตกลง หรือบันทึกความเข้าใจที่รัฐบาลไทยทําไว้กับรัฐบาลต่างประเทศ (MoU) ซึ่งวาระการจ้างงานครบ 4 ปี จํานวน 119,094 คน และการจ้างงานครบ 2 ปี จํานวน 315,690 คน ที่ต้องมีการขอต่ออายุใบอนุญาตทํางาน และขออนุญาตอยู่ในราชอาณาจักร ตั้งแต่วันที่ 1 มกราคม 2564 ถึงวันที่ 31 ธันวาคม 2564 ซึ่งหากไม่ได้ขอต่ออายุใบอนุญาตทํางาน หรือขอรับใบอนุญาตทํางานภายใน 30 วัน นับแต่วันที่ใบอนุญาตทํางานหมดอายุ แรงงานต่างด้าวจะไม่สามารถดําเนินการใด ๆ ต่อไปได้ จึงต้องดําเนินการ ดังนี้
1) กรมการจัดหางานรับคําขออนุญาตทํางานและพิจารณาอนุญาตให้แรงงานต่างด้าวทํางานตามแนวทางปกติ และแรงงานต่างด้าวต้องนําใบรับรองแพทย์ส่งให้กรมการจัดหางานภายใน 6 เดือน นับแต่วันที่ได้รับอนุญาตทํางาน ทั้งนี้ หากแรงงานต่างด้าวไม่นําส่งใบรับรองแพทย์ภายในเวลาที่กําหนด จะถูกเพิกถอนใบอนุญาตทํางาน
2) ขยายระยะเวลาในขั้นตอนการตรวจสุขภาพ และขั้นตอนการขอตรวจอนุญาตอยู่ในราชอาณาจักรเป็นการชั่วคราวต่อไป อีก 6 เดือน นับแต่วันที่การอนุญาตอยู่ในราชอาณาจักรเป็นการชั่วคราวเดิมสิ้นสุด เพื่อดําเนินการตรวจสุขภาพ และการดําเนินการขอตรวจอนุญาตอยู่ในราชอาณาจักรเป็นการชั่วคราว
4. แรงงานต่างด้าวตามมติคณะรัฐมนตรีเมื่อวันที่ 29 ธันวาคม 2563 กําหนดให้แรงงานต่างด้าวไปจัดเก็บข้อมูลอัตลักษณ์บุคคล (Biometrics) กับสํานักงานตรวจคนเข้าเมือง และเข้ารับการตรวจคัดกรองโควิด - 19 กับกระทรวงสาธารณสุข ภายในวันที่ 16 เมษายน 2564 ทั้งนี้หากไม่สามารถตรวจโรคต้องห้าม 6 โรคทัน
ให้ใช้เฉพาะใบรับรองผลการตรวจโควิด – 19 ประกอบการยื่นขออนุญาตทํางาน และต้องนําใบรับรองแพทย์โรคต้องห้ามส่งให้กรมการจัดหางานภายในวันที่ 18 ตุลาคม 2564 และแรงงานต่างด้าวไปทําบัตรประจําตัวคนซึ่งไม่มีสัญชาติไทยที่มีใบอนุญาตทํางานอยู่ด้านหลังบัตรกับกรมการปกครอง โดยกรณีเป็นคนต่างด้าวที่มีนายจ้าง ต้องดําเนินการให้แล้วเสร็จภายในวันที่ 30 ธันวาคม 2564 และกรณีเป็นคนต่างด้าวยังไม่มีนายจ้าง ดําเนินการให้แล้วเสร็จภายในวันที่ 28 กุมภาพันธ์ 2565 ทั้งนี้ ต้องให้คนต่างด้าวรายงานตัวกับสํานักงานตรวจคนเข้าเมืองทุก 90 วัน นับแต่วันที่คนต่างด้าวได้รับบัตรประจําตัวคนซึ่งไม่มีสัญชาติไทยที่มีใบอนุญาตทํางานอยู่ด้านหลังบัตร
ทั้งนี้ นายจ้าง/สถานประกอบการ และคนต่างด้าวสัญชาติกัมพูชา ลาว และเมียนมา สามารถสอบถามรายละเอียดเพิ่มเติม ได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 – 10 หรือที่ไลน์ @Service_Workpermit หรือที่สายด่วนกระทรวงแรงงาน โทร.1506 กด 2 กรมการจัดหางาน ซึ่งมีการจัดล่ามในภาษากัมพูชา เมียนมา และอังกฤษ ให้บริการข้อมูลข่าวสาร และแนะนําวิธีการดําเนินการ